title: 2010/251/: Decizia Consiliului din 31 martie 2010 de numire a unui membru în cadrul Curții de Conturi

text:
               4.5.2010

               RO

               Jurnalul Oficial al Uniunii Europene

               L 111/19

         DECIZIA CONSILIULUI
   din 31 martie 2010
   de numire a unui membru în cadrul Curții de Conturi
   (2010/251/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 286 alineatul (5),
   având în vedere propunerea guvernului irlandez,
   având în vedere avizul Parlamentului European,
   întrucât:

               (1)

               Mandatul doamnei Máire GEOGHEGAN-QUINN a fost reînnoit pentru perioada cuprinsă între 1 martie 2006 și 29 februarie 2012 prin Decizia Consiliului din 23 ianuarie 2006 (1).

               (2)

               Prin scrisoarea din 8 februarie 2010 adresată președintelui Consiliului, doamna Máire GEOGHEGAN-QUINN și-a prezentat demisia din funcția de membru al Curții de Conturi.

               (3)

               Ca urmare a demisiei sale, se impune numirea unui succesor pentru durata rămasă a mandatului său,

         ADOPTĂ PREZENTA DECIZIE:
   Articolul 1
   Domnul Eoin O'SHEA se numește în calitate de membru în cadrul Curții de Conturi pentru durata rămasă a mandatului doamnei Máire GEOGHEGAN-QUINN, respectiv până la 29 februarie 2012.
   Articolul 2
   Prezenta decizie intră în vigoare la data adoptării.

      Adoptată la Bruxelles, 31 martie 2010.

            Pentru Consiliu

            Președintele

         A. PÉREZ RUBALCABA

      (1)  JO L 22, 26.1.2006, p. 51.


title: Decizie privind înființarea „Jurnalului Oficial al Comunităților Europene”

text:
Anunţ juridic important

|

31958D1006(01)

Official Journal 017 , 06/10/1958 P. 0390 - 0390 Ediţie specială în limba cehă Chapter 01 Volume 01 P. 4  - 4 Ediţie specială în limba estonă Chapter 01 Volume 01 P. 4  - 4 Ediţie specială în limba maghiară Chapter 01 Volume 01 P. 4  - 4 Ediţie specială în limba lituaniană Chapter 01 Volume 01 P. 4  - 4 Ediţie specială în limba letonă Chapter 01 Volume 01 P. 4  - 4 Ediţie specială în limba malteză Chapter 01 Volume 01 P. 4  - 4 Ediţie specială în limba polonă Chapter 01 Volume 01 P. 4  - 4 Ediţie specială în limba slovacă Chapter 01 Volume 01 P. 4  - 4 Ediţie specială în limba slovenă Chapter 01 Volume 01 P. 4  - 4

		19580915Decizieprivind înființarea "Jurnalului Oficial al Comunităților Europene"CONSILIUL COMUNITĂȚII ECONOMICE EUROPENE,având în vedere articolul 191 din Tratatul de instituire a Comunității Economice Europene,având în vedere propunerile formulate de președintele Adunării Parlamentare, președinții Înaltei Autorități, Comisiei Comunității Economice și Comisiei Comunității Europene a Energiei Atomice,întrucât este oportun pentru Comunitatea Economică Europeană, pentru Comunitatea Europeană a Cărbunelui și Oțelului și pentru Comunitatea Europeană a Energiei Atomice să dispună de un jurnal oficial comun,DECIDE:să înființeze Jurnalul Oficial al Comunităților Europene ca jurnal oficial al Comunității în sensul articolului 191 din Tratatul de instituire a Comunității Economice Europene.Adoptată la Bruxelles, 15 septembrie 1958.Pentru ConsiliuPreședinteleErhard--------------------------------------------------


title: 2013/639/UE: Decizia Comisiei din 6 noiembrie 2013 privind încheierea procedurii antidumping care vizează importurile anumitor tuburi și țevi fără sudură, din fier sau oțel, cu diametru exterior mai mare de 406,4 mm, originare din Republica Populară Chineză

text:
               7.11.2013

               RO

               Jurnalul Oficial al Uniunii Europene

               L 296/24

         DECIZIA COMISIEI
   din 6 noiembrie 2013
   privind încheierea procedurii antidumping care vizează importurile anumitor tuburi și țevi fără sudură, din fier sau oțel, cu diametru exterior mai mare de 406,4 mm, originare din Republica Populară Chineză
   (2013/639/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1), în special articolul 9,
   întrucât:
   A.   DESCHIDEREA PROCEDURILOR

               (1)

               La 16 februarie 2013, Comisia Europeană (denumită în continuare „Comisia”) a inițiat o procedură antidumping privind importurile în Uniune de anumite tuburi și țevi fără sudură, din fier sau din oțel, cu diametrul exterior mai mare de 406,4 mm, originare din Republica Populară Chineză (denumită în continuare „RPC”) și a publicat un aviz de inițiere în Jurnalul Oficial al Uniunii Europene
                   (2).

               (2)

               Procedura a fost inițiată în urma unei plângeri depuse de către Comitetul de apărare a industriei de tuburi și țevi fără sudură al Uniunii Europene (denumit în continuare „reclamantul”), reprezentând mai mult de 25 % din producția totală a Uniunii de anumite tuburi și țevi fără sudură, din fier sau din oțel, cu diametrul exterior mai mare de 406,4 mm. Plângerea conținea elemente de probă prima facie privind existența dumpingului la produsul în cauză și a unui prejudiciu important care rezultă din dumping, elemente suficiente pentru a justifica deschiderea procedurilor.

               (3)

               Comisia a informat reclamantul, alți producători cunoscuți din Uniune, producătorii-exportatori cunoscuți din RPC, posibili producători din țara analoagă, importatorii și distribuitorii cunoscuți și alte părți cunoscute a fi interesate, precum și pe reprezentanții RPC, cu privire la deschiderea procedurii. Părților interesate li s-a oferit posibilitatea de a-și face cunoscute, în scris, punctele de vedere și de a solicita o audiere în termenul stabilit în avizul de deschidere a procedurilor.

               (4)

               Reclamantul, alți producători din Uniune, producătorii-exportatori din RPC, importatorii și distribuitorii și-au făcut cunoscute opiniile. Au fost audiate toate părțile interesate care au solicitat aceasta și care au demonstrat că există motive speciale care să justifice audierea.

         B.   RETRAGEREA PLÂNGERII ȘI ÎNCHEIEREA PROCEDURII

               (5)

               Printr-o scrisoare din 9 septembrie 2013 adresată Comisiei, reclamantul și-a retras plângerea.

               (6)

               În conformitate cu articolul 9 alineatul (1) din regulamentul de bază, o procedură poate fi încheiată dacă plângerea este retrasă, cu excepția cazului în care încheierea nu ar fi în interesul Uniunii.

               (7)

               Ancheta nu a revelat niciun motiv care să arate că o asemenea încheiere ar fi împotriva interesului Uniunii. Prin urmare, Comisia a considerat că prezenta procedură ar trebui încheiată. Părțile interesate au fost informate în consecință și au avut posibilitatea de a prezenta observații. Nu s-au primit niciun fel de observații.

               (8)

               Prin urmare, Comisia concluzionează că procedura antidumping care vizează importurile anumitor tuburi și țevi fără sudură, din fier sau oțel, cu diametru exterior mai mare de 406,4 mm, originare din Republica Populară Chineză ar trebui încheiată,

         ADOPTĂ PREZENTA DECIZIE:
   Articolul 1
   Procedura antidumping care vizează importurile de tuburi și țevi fără sudură, din fier sau oțel, altele decât cele din oțel inoxidabil, cu profil circular, cu diametrul exterior mai mare de 406,4 mm, originare din Republica Populară Chineză, încadrate în prezent la codurile NC 7304 19 90, 7304 29 90, 7304 39 98 și 7304 59 99, este încheiată.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 6 noiembrie 2013.

            Pentru Comisie

            Președintele

         José Manuel BARROSO

      (1)  JO L 343, 22.12.2009, p. 51.

      (2)  JO C 45, 16.2.2013, p. 3.


title: 2010/186/PESC: Decizia 2010/186/PESC a Consiliului din 29 martie 2010 de modificare a Poziției comune 2009/788/PESC privind măsuri restrictive împotriva Republicii Guineea

text:
               30.3.2010

               RO

               Jurnalul Oficial al Uniunii Europene

               L 83/23

         DECIZIA 2010/186/PESC A CONSILIULUI
   din 29 martie 2010
   de modificare a Poziției comune 2009/788/PESC privind măsuri restrictive împotriva Republicii Guineea
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 27 octombrie 2009, Consiliul a adoptat Poziția comună 2009/788/PESC privind măsuri restrictive împotriva Republicii Guineea (1).

               (2)

               La 22 decembrie 2009, Consiliul a adoptat Decizia 2009/1003/PESC de modificare a Poziției comune 2009/788/PESC, prin care s-au stabilit măsuri restrictive suplimentare (2).

               (3)

               Consiliul consideră că nu mai există motive pentru menținerea numelor anumitor persoane pe lista de persoane, grupuri și entități cărora li se aplică măsurile restrictive prevăzute în Poziția comună 2009/788/PESC. Lista prevăzută în anexa la Poziția comună 2009/788/PESC ar trebui să fie modificată în consecință,

         ADOPTĂ PREZENTA DECIZIE:
   Articolul 1
   Persoanele care figurează în anexa la prezenta decizie se elimină din lista cuprinsă în anexa la Poziția comună 2009/788/PESC.
   Articolul 2
   Prezenta decizie intră în vigoare la data adoptării.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la 29 martie 2010.

            Pentru Consiliu

            Președintele

         E. ESPINOSA

      (1)  JO L 281, 28.10.2009, p. 7.

      (2)  JO L 346, 23.12.2009, p. 51.

      ANEXĂ

         Lista persoanelor menționate la articolul 1

                  Nr. 2

                  General de divizie Mamadouba (alias Mamadou) Toto CAMARA

                  Nr. 3

                  General Sékouba KONATÉ

                  Nr. 16

                  Comandant Kelitigui FARO

                  Nr. 43

                  Dl Kabinet (alias Kabiné) KOMARA